Els Premis EPSA 2017 busquen casos innovadors i inspiradors d'arreu d'Europa per afrontar els complexos reptes als quals s'enfronten les administracions públiques a tots els nivells i han valorat el projecte de la FUE, seleccionant-lo com a possible finalista als premis d'enguany.
L'Oficina de Gestió Empresarial (OGE), està adscrita a la Secretaria General del Departament d'Empresa i Coneixement de la Generalitat de Catalunya, impulsa la Finestreta Única Empresarial per facilitar i oferir de forma integrada les gestions i els tràmits administratius que han de fer les empreses, els professionals i els autònoms que volen exercir qualsevol activitat econòmica a Catalunya, amb les diferents administracions públiques, tant l'estatal, l'autonòmica com la local.
Des de l'OGE estem treballant en consolidar i incrementar el catàleg de tràmits, aconseguir que estiguin tots al canal electrònic i promoure el portal electrònic de la FUE: el Canal Empresa.
Seguim donant a conèixer el nou model de relació entre empreses i administració, basat en la confiança i en una orientació de servei al client.
La Fue és un projecte que implica nombrosos actors i que no hagués estat possible sense la participació del consorci AOC, les Diputacions, les entitats municipalistes i cadascun dels ajuntaments que han col·laborat.
Actualment la FUE està implantada pràcticament a tots els ajuntaments catalans, però el coneixement que se'n té, tant per part de les empreses com per part dels propis ajuntaments, és encara escàs i falta la incorporació de l'Ajuntament de Barcelona.
EPSA és un espai d'aprenentatge europeu de transferència de coneixements sobre com les administracions públiques d'Europa poden innovar i al mateix temps augmentar la seva eficàcia i eficiència, sent exemples inspiradors per a la construcció de capacitats d'innovació en el sector públic.
Totes les sol·licituds rebudes han estat sotmeses primer a una avaluació en línia per avaluadors externs i independents (15 avaluadors de 9 països europeus: 7 acadèmics, 4 professionals públics i 4 consultors privats) identificant-se 34 projectes com una bona pràctica que obtindran el corresponent certificat.
Aquests 34 èxits públics excel·lents responen a les 3 categories de l'administració: europea/nacional, regional i supralocal/local, provinent de 19 països europeus i 3 institucions de la Unió Europea, i han trobat noves solucions per a una sèrie de reptes complexos com ara: la incertesa econòmica, el baix creixement econòmic, l'atur elevat, els nivells de migració sense precedents, la manca de confiança en el govern, la seguretat i el canvi climàtic, entre d'altres.
Vegeu la llista detallada dels projectes seleccionats per obtenir el certificat de la millor pràctica per a la categoria administrativa europea/nacional, la categoria administrativa regional i la categoria administratiu supralocal/local.
Esperem la propera visita a l'Oficina de Gestió empresarial d'un equip d'avaluació dels premis EPSA, per tal de conèixer de primera mà tot el projecte de la Finestreta Única Empresarial.
Sent així, del resultat de les visites, a finals del mes de setembre es coneixeran els nominats que faran una presentació de les millors pràctiques, en un acte final i lliurament de premis de tres dies a Maastricht (NL) els propers dies 20 i 22 de novembre de 2017, on a part de fer les presentacions, els nominats i els guanyadors de premis rebran els corresponents guardons.